|  |  |
| --- | --- |
| ORG157 | **OBČINA RIBNICA**Občinska upravaGorenjska cesta 3, 1310 Ribnica, Slovenija, Telefon: 01/ 837 20 00Faks: 01/ 836 10 91, E-pošta: obcina@ribnica.si |

Številka: 35403-0001/2016

Datum:14. 4. 2016

**Občinski svet Občine Ribnica**

**Zadeva: Potrditev cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov**

|  |  |
| --- | --- |
| Naslov:  | **Cene storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov**  |
| Predlagatelj:  | Jože Levstek, župan Občine Ribnica |
| Pripravila: | Občinska uprava Občine Ribnica,Snaga javno podjetje d.o.o. |
|  |  |
| Pravne podlage: | * 8. in 32. člen Statuta občine Ribnica (Uradni list RS, št. 17/12);
* Zakon o gospodarskih javnih službah (Ur. l. RS, št. [32/93](http://www.uradni-list.si/1/objava.jsp?urlurid=19931350), [30/98](http://www.uradni-list.si/1/objava.jsp?urlurid=19981224) - ZZLPPO, [127/06](http://www.uradni-list.si/1/objava.jsp?urlurid=20065348) - ZJZP, [38/10](http://www.uradni-list.si/1/objava.jsp?urlurid=20101847) - ZUKN in [57/11](http://www.uradni-list.si/1/objava.jsp?urlurid=20112638) - ORZGJS40);
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur.l.RS, št. 87/12, 102/12);
* Odlok o gospodarskih javnih službah v Občini Ribnica (Ur.l.RS, št. 35/95, 37/98);
* Odlok o sodelovanju pri skupnem izvajanju in koncesiji za gospodarski javni službi obdelave določenih vrst komunalnih odpadkov in odlaganja ostankov predelave in odstranjevanja komunalnih odpadkov na območju Občine Ribnica (Ur.l.RS, št. 15/16)
 |
|  |  |
| Finančne posledice: | Potrditev cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov ne bo direktno dodatno obremenil občinskega proračuna. |
|  |  |
| Priloge: | 1. Dopis Snage javnega podjetja d.o.o. - Obrazložitev Elaborata o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov RCERO Ljubljana za leti 2016 in 2017 s predlogi sklepov in
2. Elaborat o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov RCERO Ljubljana za leti 2016 in 2017
 |
|  |  |
| **Predlog sklepa:** | **Občinski svet Občine Ribnica potrjuje:**1. **Ceno storitev obdelave komunalnih odpadkov v višini 0,1112 EUR/kg, od tega je:**
	1. cena javne infrastrukture 0,0438 EUR/kg,
	2. cena storitve javne službe 0,0674 EUR/kg.
2. **Ceno storitev obdelave bioloških odpadkov v višini 0,0667 EUR/kg, od tega je:**
	1. cena javne infrastrukture 0,0211 EUR/kg,
	2. cena storitve javne službe 0,0456 EUR/kg.
3. **Ceno storitev odlaganja ostankov predelave ali odstranjevanja komunalnih odpadkov v višini 0,2617 EUR/kg, od tega je:**
	1. cena javne infrastrukture 0,0734 EUR/kg,
	2. cena storitve javne službe 0,1883 EUR/kg.

Vse cene so brez DDV.  |

**OBRAZLOŽITEV:**

Občina Ribnica je s sprejemom Odloka o sodelovanju pri skupnem izvajanju in koncesiji za gospodarski javni službi obdelave določenih vrst komunalnih odpadkov in odlaganja ostankov predelave in odstranjevanja komunalnih odpadkov na območju Občine Ribnica (Ur.l.RS, št. 15/16) (v nadaljevanju: Odlok o obdelavi in odlaganju) podelila koncesijo za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov na območju Občine Ribnica, s čimer je prenesla izvajanje teh dveh dejavnosti na podjetje SNAGA d.o.o.. Skladno s prvim odstavkom 5. člena Uredbe o metodologiji za oblikovanje cen storitev obveznih gospodarskih javnih služb varstva okolja (Ur.l.RS, št. 87/12 in 109/12) (v nadaljevanju: Uredba MEDO), je podjetje Snaga d.o.o. kot izvajalec javne službe občini v potrditev predložilo ceno storitev obdelave komunalnih odpadkov, ceno storitev obdelave bioloških odpadkov ter ceno storitev odlaganja ostankov predelave ali odstranjevanja komunalnih odpadkov. Priložili so tudi Elaborat o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov RCERO Ljubljana za leti 2016 in 2017, skladno z Uredbo MEDO. Kakor predvideva navedena uredba v petem odstavku 5. člena, občina določi potrjeno ceno posamezne javne službe. Občinski svet Občine Ribnica bo potrjeval predlagane cene izvajanja teh dejavnosti, ob naslednjih spremembah pa bo pristojni organ za potrjevanje cen Svet RCERO, ki mu je bila z določbo 8. člena Odloka o obdelavi in odlaganju podeljena pristojnost za potrditev cen, ki jih oblikuje izvajalec javne službe.

Iz gradiva, ki ga je poslalo podjetje Snaga d.o.o. izhaja, da ima Občina Ribnica dve možnosti, in sicer:

1. Prva možnost so nižje cene pod pogojem, da Občina Ribnica pridobi status sovlagateljice. (kakor jaz razumem je rok za obvestilo o odločitvi postati sovlagateljica že potekel 30.11.2015, zato morda ni smiselno razlagati to možnost, ali pa se vsaj napiše, da je rok potekel) Sovlagateljica postane na način, da zagotovi ekvivalent sredstev okoljske dajatve za obremenjevanje okolja zaradi odlaganja odpadkov na odlagališčih (jaz bi tu dala piko in potem nadaljevala stavek, saj se mi sicer zdi nerazumljiv), katera so se, v predvidenem skupnem znesku v višini 3.545.307 EUR, s pristopno pogodbo zavezale v letu 2009 plačati? obstoječe občine sovlagateljice. Upoštevajoč število prebivalcev po posameznih obstoječih občinah pristopnicah (stanje 1.1.2015), bi ob enaki višini prispevka na prebivalca za Občino Ribnica znašal potrebni delež sofinanciranja 303.521,00 EUR. Občina Ribnica ima v proračunu za leto 2016 že predvideno porabo sredstev, zbranih iz naslova okoljske dajatve, zato se občinskemu svetu predlaga potrditev zgoraj navedenih cen. Planirano je, da se bodo sredstva okoljske dajatve v letu 2016 porabila za Sofinanciranje izgradnje malih čistilnih naprav na vodovarstvenih območjih, izgradnjo kanalizacijskega sistema Lepovče-2. faza, izgradnjo kanalizacijskega sistema in čistilne naprave v Danah.
2. Druga možnost , ki izhaja iz gradiva ter Elaborata o oblikovanju cen storitev gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov RCERO Ljubljana za leti 2016 in 2017, so cene za 5 % višje od povprečne predračunske cene. V tem primeru pa občini ni potrebno vlagati na način, ki je predviden po prvotnem predlogu. Cene pa so enake za vse občine pristopnice, ki niso sovlagateljice, kamor se uvršča tudi Občina Ribnica.

Župan predlagam, da občinski svet potrdi drugi predlog, brez vlaganja, kakor je podano v predlogu sklepa.

župan

 Jože Levstek